421 RUBIACEAE: GEOGRAPHIA. 422 
gaudet, quae a Guiana usque ad Peruviam crescit. Gardenia 
florida propter odorem suavem saepissime culta et in Brasilia 
et in Guiana forma pleniflora quasi sponte pluries collecta. 
Posoqueria ab omnibus generibus hujus tribus zygomorpbia 
praesertim ex alabastris conspicua diversa et Тосоуепа a pro- 
vinciis australioribus Brasiliae usque ad Guianam late disper- 
sae, prior ditionem Novo-Granatensem et isthmum Panamensem 
et insulam Trinidad invadit. Genera Zocoyenae contra et 
Sphinctanthi non ut auctores plures indicaverunt, ex insulis 
Antillanis mihi nota. Genipae specierum 8 numerus, quem 
cl. Hooker FIL. indicavit, mihi nimis magnus videtur. Praeter 
typicam G. edulem L., arborem saepissime cultam et quam ob 
rem formis pluribus evolutam in America calidiore vulgatis- 
simam, alteram tantum G. clusiifoliam Antilanam et Flori- 
danam agnosco. 
Guellardeae genera 4 exhibent. Machaonia in Brasilia 
quidem viget, sed species plurimae in America centrali prae- 
sertim in ditione Mexicana crescunt. Guettarda per omnem 
orbem tropicum viget; e Brasilia cl. MUELLER Ana. 15 species 
descripsit. Malanea et Chomelia genera praesertim Brasiliensia. 
Chiococceae, quamquam in insulis Antillanis numero ma- 
ximo evolutae, in Brasilia 2 tantum genera offerunt: Salz- 
manniam monotypicam Bahiensem et Chiococcam cujus species 
Brasiliensis C. brachiata R. et P. a specie typica paulo differt. 
E tribu Zrorearum genus Zrorae per omuem tropicum 
cingulum late divulgatum solum in Brasilia cum speciebus 50 
obvium; Coffea Arabica planta gravissima oeconomica fere in 
omnibus provinciis colitur; in Sa. Catharina autem interdum 
gelu magnopere vexatur. 
Coussareeae cum generibus 2 Coussareae et Ғағатеае 
fere omnino Brasilienses; species paucae tantum usque ad 
insulas Antillanas procedunt. 
Tribus Psychotriearum genera haud multa Brasiliensia 
includit, tamen copia specierum maxima alias omnes longe 
superat. Cl. MUELLER Авс. generis Rudgeae 93, Uragogae 
(Psychotriae L.) 256, Mapouriae 10, Congdoniae 1 et Declieuxiae 
33 species descripsit, in summa 453 vel 45 %o Rubiacearum 
omnium Brasiliensium. Ab his paucae tantum ultra fines 
imperii Brasiliensis adhuc inventae, fere omnes contra auto- 
chthonae; investigationibus futuris sine ulla dubitatione dis- 
tributio plurium latius sese extendet. 
Paederieae in Peruvia genere peculiari Lygodisodeae qui- 
dem repraesentantur, in collectione Gardneriana autem speciem 
unicam Paederiae mihi non visam exstare cl. HookER FIL. 
indicavit. E generibus 18 Spermacocearum 11 Brasiliensia vel 
60 %о. Hemidiodia, Endlichera et Schwendenera monotypica et 
ulterior in Brasiliae regione Oreadum autochthona. Priora 
ultra limites imperii progrediuntur et distributionem similem 
praebent, Endlichera umbellata K. Sch. in silvis Oceano At. 
lantico adjacentibus frequentissime occurrit, in Venezuela 
planta nequaquam rara, quoque in insula Trinidad crescit. 
Hemidiodia ocimifolia K. Sch. saepius ut Borreria laevis Gri- 
seb. et species aliae cum Spermacoce glabra Mchx. commixta 
in tota America australi calidiore et in insulis Antillanis 
divulgata est. Nuperrime eam e Malaisia vidi, ubi cl. Teys- 
MANN in Java collegit et sub titulo Knoxiae latifoliae dis- 
tribuit; probabiliter in hune locum planta ruderalis intro- 
ducta, ut Richardsonia scabra L. in Africam orientalem et 
Diodia sarmentosa in Malaccam. Genera Psyllocarpi et Staéliae 
fere omnino Brasiliensia et regioni Oreadum propria; unicam 
tantum speciem ulterioris cl. Lorentz in republica Paraguay 
detexit. Borreria genus totius tribus maximum in Brasilia 
cum speciebus 34 obvium et 22 indigenis. Nonnullae specierum 
haud facile distinguendarum distributione vasta gaudent, e. g. 
Borreria ocimoides DC. per totam Americam calidiorem vul- 
gatissima, in Africa orientali haud infrequens in insula Mau- 
ritii et in India orientali non deest. Borreria verticillata 
Americae et Africae pariter communis. Borreria laevis Griseb. 
in terris, quae sinum Mexicanum cingunt, et in Peruvia a 
collectoribus plurimis recepta in Brasilia australiore speciem 
affinem vicariam habet. Borreria tenella Ch. et Schl. multi- 
formis a Paraguay usque ad ditionem Mexicanam occurrit. 
Sectio Galianthes contra inflorescentia decussato-corymbosa 
insignis ad Brasiliam australiorem et Boliviam et Argentinam 
contiguam restricta est. 
Genus Diodiae species 2 vel 3 offert, quae tam in Ame- 
rica tam in Africa orientali proveniunt: Diodia sarmentosa 
Sw. et D. maritima Schum. et Thonn. (Diodia breviseta Bth., 
D. radicans Cham. et Schlecht.). In Flora of tropical Africa 
cl. HIERN quamquam non sine dubitatione Diodiam arenosam 
his speciebus adjecit. Exemplo mihi non viso de hae re in 
ambiguo haereo. Регата, quam cl. EnpLicner e Verbenaceis 
ad Rubiaceas transposuit, in Hylaea et Guiana et Venezuela 
viget; unica species autem P. hirsuta usque ad provinciam 
Minas Geraés et in insulam Trinidad se extendit. Mitracarpus 
et Richardsonia plantas ruderales et campestres includens, 
quarum nonnullae per totam Amerieam calidiorem valde di- 
vulgatae (e. g. Mitracarpus hirtus DC. et Richardsonia scabra L. 
cum R. Brasiliensi vicaria specie in Brasilia), omnino Ame- 
ricana, si M. hirtum, qui in Marianis semel receptus est, et 
ut jam supra dixi, R. scabram excludis, quam cl. Нтевх ex 
Africa austro-orientali indicavit. 
Quoad ultimam tribum Stellatarum intra limites Florae 
Brasiliensis 3 genera obvia: Relbunium illas formas generis 
Galii vel Rubiae, quae involucro di- vel tetraphyllo insignes 
includens, Rubia et, ut jam supra dixi, Sherardia. Genus 
prius in Brasilia species 15 praebet cum 9 indigenis. Maxima 
specierum pars in provinciis australioribus provenit nempe 9 
vel 60?/o, unica R. hypocarpium Hemsl. a provincia Sa. Ca- 
tharina fere in omni Brasilia, Hylaea exclusa, et praeterea 
in Chile, Peruvia, Quito, Columbia, America centrali et in 
insulis Antillanis viget. Altera species est maxime peculiaris, 
quia stipulae, in Stellatis vulgo foliaceae, indolem talem of. 
ferunt qualis Rubiaceis aliis propria; haec relatio mihi nil 
nisi in specie Australiensi quadam Galii nempe in G. gemini- 
folio F. v. Müller nota. Genus Galii typicum e Brasilia non 
vidi; nam baccae specierum omnium aliarum Stellatarum haud 
involueratarum succae. Duae species Rubiae habitu equi- 
setoide vel ephedroide instructae probabiliter in partibus 
australioribus vivunt, tertia ut G. Aparine Europaeum dioecia 
insignis pariter in Uruguay viget. 
SCHUMANN. 
